
Iepirkuma komisijas 2024.gada 30.janvāra sēdē
sagatavotās atbildes uz ieinteresēto piegādātāju uzdotajiem jautājumiem
par atklāta konkursa “Vieglo automašīnu iegāde”, 
identifikācijas Nr. SIA RNP 2023/47 (turpmāk – Iepirkums), 
nolikumu

	Atbilde

	1. Daļu no norādītajām prasībām nav iespējams izpildīt, vai tās ir ekonomiski nepamatotas (nesaprātīgas):
 Vairākos līguma punktos ir norāde uz Līguma Termiņu. Ņemot vērā to, ka šis ir pirkuma, nevis nomas vai nomaksas pirkuma līgums, tad nav iespējams secināt, kādam laika periodam ir paredzēts Pārdevēja pienākums veikt izmaksu aprēķinu un pakalpojuma sniegšanu attiecībā uz sekojošo:
· piedāvājuma nodrošinājuma garantija;
· tehnisko apkopju un garantijas remonta izmaksas;
· diennakts tehniskās palīdzības nodrošināšana;
· tāpat nav skaidri nodefinēts tehnisko apkopju un garantijas remonta tvērums, jo pastāv plānotās tehniskās apkopes (saskaņā ar ražotāja norādījumiem un prasībām), kas ietver tikai daļu no uzturēšanas (neietver normāla nolietojuma remontdarbu izmaksas) izmaksām un jebkuri citi remontdarbi un apkopes. Garantijas remonti tiek veikti tikai saskaņā ar garantijas nosacījumiem. Tajos nav iekļauti normāla nolietojuma vai bojātu detaļu remonta izdevumi, kas radušies lietotāja rīcības vai neuzmanības rezultātā u.tml.
	Iepirkuma komisija informē, ka Iepirkuma nolikuma 4.pielikumā “Līguma projekts” un  6.pielikumā “Tehniskā specifikācija/ Tehniskais piedāvājums” tiks veikti grozījumi un tiks pagarināts piedāvājumu iesniegšanas termiņš.

	2. Attiecībā uz augstāk minēto, nav iespējams veikt izmaksu aprēķinu, jo nav norādīts ne tikai termiņš, bet arī paredzētais nobraukums šajā termiņā. Vai tie noteiktie minimālie garantijas 100 000km, mazāk vai vairāk. Paredzētais nobraukums ir būtiska aprēķinu veikšanas sastāvdaļa, bez kura nav iespējams sagatavot adekvātu, saimnieciski izdevīgu piedāvājumu.
	Iepirkuma komisija informē, ka Iepirkuma nolikuma 4.pielikumā “Līguma projekts” un  6.pielikumā “Tehniskā specifikācija/ Tehniskais piedāvājums” tiks veikti grozījumi un tiks pagarināts piedāvājumu iesniegšanas termiņš.

	3. 7.16. punktā norādītās prasības ir pārāk plašas un ierobežojošas, jo sarežģītu iespējamu garantijas remontu gadījumā, piemēram, vadības bloku vai dzinēja nomaiņas nav iespējama, jo tas saistīts ne tikai ar defektācijas sarežģītību, bet arī ar cēloņsakarības izvērtēšanu, informācijas nosūtīšanu automašīnas ražotājam, izvērtēšanu, rezerves daļu pasūtīšanu (dzinējus un citas dārgas rezerves daļas noliktavās neglabā neviens no ražotāju pārstāvjiem). Ja formāli kāds no pretendentiem arī piekrīt, tas faktiski nozīmē sadārdzinātu piedāvājumu, iespējamo līgumsoda apmēru ierēķinot piedāvājuma cenā. Lūdzam grozīt šo punktu to izsakot: Par transportlīdzekļa garantijas remontu ar detaļu nomaiņu Puses savstarpēji vienojas par citu šo darbu izpildes termiņu
	Iepirkuma komisija informē, ka Iepirkuma nolikuma 4.pielikumā “Līguma projekts” un  6.pielikumā “Tehniskā specifikācija/ Tehniskais piedāvājums” tiks veikti grozījumi un tiks pagarināts piedāvājumu iesniegšanas termiņš.

	4. 7.12. Pircējs personīgi nodrošina Transportlīdzekļa nogādāšanu Pārdevēja servisa centrā, ja minētais Transportlīdzeklis ir tādā tehniskā kārtībā, lai ar to varētu pārvietoties. Ja Transportlīdzeklis ir tādā tehniskā stāvoklī, ka ar Transportlīdzekli nav iespējams pārvietoties, Pārdevējam tehnisko apkopju/garantijas remonta veikšanai, par saviem līdzekļiem jānodrošina Transportlīdzekļa nogādāšana servisa centrā.
Minētais punkts ir ļoti vispārīgs un uzliek par pienākumu Pārdevējam par saviem līdzekļiem nogādāt automašīnu servisa centrā neatkarīgi no bojājuma būtības un cēloņa - tas var būt arī lietotāja darbības rezultātā radīts bojājums, satiksmes negadījums u.tml., jo kā vienīgais noteicošais ir garantijas spēkā esamība.
	Iepirkuma komisija informē, ka Iepirkuma nolikuma 4.pielikumā “Līguma projekts” un  6.pielikumā “Tehniskā specifikācija/ Tehniskais piedāvājums” tiks veikti grozījumi un tiks pagarināts piedāvājumu iesniegšanas termiņš.

